АНАЛИЗА СНАГА И ПОТРЕБА

Кроз овај модел заједно са породицом сазнајемо које су њихове снаге и базирамо планиране активности на добре аспекте њеног функционсања.

Процена снага за породицу ради се кроз пример упитника којим је дефинисано 5 типова питања којим се процењују снаге. Ово су примери питања која представљају водич у процесу процене и која се модификују у складу са узрастом појединца. Када је у питању процена снага породице ова питања се задају члановима породице који су на окупу.

Питања преживљавања /типови питања/

* Како сте до сада преживљавали (превладавали) проблеме и животне изазове, испричајте ми о изазовима са којима се сусретали?
* Како сте успелвали да се носите и решавате проблеме и изазове који су били пред вама раније?
* О чему сте размишљали када сте се сретали са овим тешкоћама?
* Шта сте научили о себи и свету кроз своју борбу?
* Која од ових тешкоћа вам је дала посебну снагу, увид или вештину?
* Које су ваше посебне способности на које можете да се ослоните и у будућности?

Питања подршке

* Ко су људи који сувам давали посебну подршку, разумевање, прихватање?
* Ко су посебни људи на које увек можете да рачунате?
* Шта је то што вам те особе пружају а што је за вас прихватљиво?
* Како сте их пронашао, како су они дошли до вас?
* Какав је њихов утисак о вама?
* Које су асоцијације, организације или групе биле посебно од помоћи за вас?

Питања изузетака

* Које су ситуације када вам је било добро, када је било другачије?
* У прошлости, када је било то време сте се осећали да вам је живот бољи, интересантнији или стабилнији, када је било другачије?
* Које делове свог живота би желели поново да оживите, да повратите?
* Који догађаји или тренуци у вашем животу вам дају посебно разумевање, отпорност или вас воде?

Питања могућности

* Шта сада желите у животу?
* Које су ваше визије, наде, мотивација?
* Колико је потребно да прође да би их остварили?
* Који људи или ваше личне способнсти или особине ваше породице могу да вам помогну да то остварите?
* Шта би желели да радите у будућности?
* Који су ваши посебни таленти или способности?
* Који снови и маштања вас воде?
* Како ја могу да вам помогнем да остварите своје циљеве или да повратите добра времена којих се сећаш?

Питања самопоштовања

* Када људи говоре добре ствари о вама, шта обично изговарају?
* Које чињенице из ваш егживота, везане за вас и ваше успехе чине да се осећате врло поносно?
* Како ћете знати када ствари иду добрим путем у вашем животу – шта ћете радити, са ким ћете бити, како ћете се осећати, мислити и понашати?
* Шта за вас чини право уживање у животу?
* Када је тренутак када ћете почети да мислите да можда постижете неке од ствари које желите у животу?
* Који људи, догађаји и размишљања су ту укључени?